પતિએ સમજવું જોઈએ કે મને જેમ મારા માબાપ માટે લાગણી છે. એમ પત્નીને પણ એનાં માબાપ માટે લાગણી હોય જ ને ! મને જેમ મારા માબાપ યાદ આવે છે, એમ પત્નીને પણ એનું પિયર તો યાદ આવે જ ને ! બન્ને જણાં જો એકબીજાની લાગણી સમજે, તો પતિપત્ની વચ્ચે કદી ઝઘડો થાય નહીં. બન્નેનાં અહમ અને અહંકાર તકરાય છે ત્યારે જ એમાંથી ઘર્ષણ ઊભું થાય છે. દુરાગ્રહ એ એક પ્રકારનો દુર્ગુણ છે. દુરાગ્રહમાંથી વિસંવાદ અને ક્લેશ પેદા થાય છે.